
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1424 

12 Ιουνίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κανονισμός διενέργειας εξετάσεων των Αναλογι- 

στών Ασφαλιστικών Επιχειρήσεων. 1 

Αντιστοίχιση εξεταζόμενων μαθημάτων του Π.Δ. 
53/2013 (ΦΕΚ 96/Α') «Προσόντα και πιστοποίηση 
αναλογιστή ασφαλιστικών επιχειρήσεων» με του 
Π.Δ. 56/1985 (ΦΕΚ 21/Α'). 2 


Επιβολή προστίμου στη Ρίστοβα Γιάνα του Τράικο 
και της Στάνα, για απλή τελωνειακή παράβαση. 3 
Οργανωτική δομή λειτουργίας Παρατηρητηρίου για 
τη Γυναίκα, τον Αθλητισμό και τη Φυσική Αγωγή, 


υπό την αιγίδα της υπθεοο. 4 

Ανάθεση αρμοδιοτήτων στους Αντιπρυτάνεις του 
Οικονομικού Πανεπιστημίου Αθηνών. 5 

ΑΠΟΦΑΣΕΙ Σ 

Αριθ. 23937/Β.1303 (1) 


Κανονισμός διενέργειας εξετάσεων των Αναλογιστών 
Ασφαλιστικών Επιχειρήσεων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 5 παρ. 6 του Π.Δ. 53/2013 «Προσόντα και 
πιστοποίηση αναλογιστή ασφαλιστικών επιχειρήσεων» 
(ΦΕΚ 96/Α'). 

β) Του Π.Δ. 56/1985 «Απαιτούμενα προσόντα για τη 
χορήγηση άδειας άσκησης επαγγέλματος αναλογιστή 
ασφαλιστικών επιχειρήσεων» (ΦΕΚ 21/Α'). 

γ) Του άρθρου 1 του Ν. 3867/2010 «Εποπτεία ιδιωτικής 
ασφάλισης, σύσταση εγγυητικού κεφαλαίου ιδιωτικής 
ασφάλισης ζωής, οργανισμοί αξιολόγησης πιστοληπτι- 
κής ικανότητας και άλλες διατάξεις αρμοδιότητας του 
Υπουργείου Οικονομικών» (ΦΕΚ 128/Α'). 

δ) Του άρθρου 2 του Ν. 3919/2011 «Αρχή της επαγγελ¬ 
ματικής ελευθερίας, κατάργηση αδικαιολόγητων περι¬ 
ορισμών στην πρόσβαση και άσκηση επαγγελμάτων» 
(ΦΕΚ 32/Α'). 

ε) Του ν.δ. 400/1970 «Περί Ιδιωτικής Επιχειρήσεως 
Ασφαλίσεως» και ιδίως της διάταξης του άρθρου 55, 
όπως τροποποιήθηκε και ισχύει. 


στ) Της παρ. 3 του άρθρου 78 του Ν. 4144/2013 «Αντι¬ 
μετώπιση της παραβατικότητας Κοινωνικής Ασφάλισης 
και Πρόνοιας» (ΦΕΚ 88/Α'). 

ζ) Του Π.Δ. 185/2009 «Ανασύσταση του Υπουργείου 
Οικονομικών και συγχώνευση του Υπουργείου Οικο¬ 
νομίας και Οικονομικών με τα Υπουργεία Ανάπτυξης 
και Εμπορικής Ναυτιλίας κ.λπ.» (ΦΕΚ 213/Α'), και του 
Π.Δ. 189/2009 «Καθορισμός και ανακατανομή αρμοδιο¬ 
τήτων των Υπουργείων» (ΦΕΚ 221/Α'). 

η) Του Π.Δ. 90/2012 (ΦΕΚ 144/Α75.7.2012) για το διορι¬ 
σμό Υπουργών και Υφυπουργών. 

θ) Του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του Π.Δ. 63/2005 (ΦΕΚ 98/Α'). 

2. Την με ΑΔΑ: Β4ΠΠΗ-Χ1Ψ/24.2.2012 Εγκύκλιο «Εφαρμο¬ 
γή του Ν. 3919/2011 (ΦΕΚ 32/Α') για την άσκηση του επαγ¬ 
γέλματος του Αναλογιστή Ασφαλιστικών Επιχειρήσεων». 

3. Την υπ’ αριθ. 14/Ν/Ι/2012 Γνωμοδότηση της «Επιτρο¬ 
πής Ανταγωνισμού» (12/1/2012) (ΦΕΚ 321/Β'). 

4. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

1. Δικαίωμα συμμετοχής στις εξετάσεις για την από¬ 
κτηση του πιστοποιητικού γνώσεων για την άσκηση 
του επαγγέλματος του Αναλογιστή, έχουν όσοι πλη¬ 
ρούν τις προϋποθέσεις σύμφωνα με όσα ορίζονται στο 
Π.Δ. 53/2013. 

Οι εξετάσεις τελούν υπό την εποπτεία και τον έλεγχο 
του Υπουργείου Οικονομικών, ενώ η οργάνωση και η 
εκτέλεσή τους ανατίθεται στην Εξεταστική Επιτροπή 
του άρθρου 5 του Π.Δ. 53/2013 και διέπεται από τις σχε¬ 
τικές διατάξεις του Κανονισμού Διενέργειας Εξετάσεων 
του Υπουργείου Οικονομικών. Στο πλαίσιο αυτό όλες 
οι πράξεις της Εξεταστικής Επιτροπής υποβάλλονται 
στο Υπουργείο Οικονομικών, η οποία ασκεί έλεγχο νο¬ 
μιμότητας. 

2. Οι εξετάσεις για την απόκτηση του πιστοποιητι¬ 
κού γνώσεων για την άσκηση του επαγγέλματος του 
Αναλογιστή Ασφαλιστικών Επιχειρήσεων, διενεργούνται 
σύμφωνα με την παρ. 1 του άρθρου 4 και την παρ. 1 
του άρθρου 5 του Π.Δ. 53/2013 δύο (2) φορές το χρόνο, 
τους μήνες Ιανουάριο και Ιούνιο, ενώπιον Εξεταστικής 
Επιτροπής. 

Η Εξεταστική Επιτροπή προκηρύσσει τη διενέργεια 
των εξετάσεων με απόφασή της, η οποία δημοσιεύεται 















21540 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


από τον φορέα που θα αναλάβει τη διενέργεια αυτών 
σύμφωνα με την παρ. 2 του άρθρου 6 του Π.Δ. 53/2013 
σε δύο τουλάχιστον αθηναϊκές εφημερίδες ευρείας κυ¬ 
κλοφορίας σε όλη την επικράτεια και στην ιστοσελίδα 
αυτού. 

Έπειτα από την προκήρυξη διενέργειας των εξετά¬ 
σεων οι υποψήφιοι οφείλουν να υποβάλλουν αίτηση 
εγγραφής εξετάσεων που να δηλώνει σε ποιο/ποια 
μάθημα/μαθήματα επιθυμούν να εξεταστούν. Η αίτηση 
υποβάλλεται στον φορέα που θα αναλάβει τη διενέρ¬ 
γεια των εξετάσεων, σύμφωνα με την παρ. 2 του άρθρου 
6 του Π.Δ. 53/2013 εντός δεκαπέντε (15) ημερολογιακών 
ημερών από την έναρξη της διενέργειας εξετάσεων. 

3. Η διενέργεια των εξετάσεων αρχίζει ένα μήνα (30 
ημερολογιακές ημέρες) μετά την τελευταία δημοσίευση 
ή ανάρτηση της προκήρυξης. Η προκήρυξη περιλαμβάνει 
το αναλυτικό πρόγραμμα των εξετάσεων στα γνωστικά 
αντικείμενα του άρθρου 4 του Π.Δ. 53/2013, τον ακριβή 
χρόνο και τόπο διενέργειάς τους, τα τυπικά προσόντα 
των υποψηφίων και την καταληκτική ημερομηνία υπο¬ 
βολής υποψηφιοτήτων, με τα απαραίτητα δικαιολογη- 
τικά του άρθρου 3 του Π.Δ. 53/2013 και με το δικαίωμα 
συμμετοχής (εξέταστρα), όπως αυτό ορίζεται στην παρ. 
1 του άρθρου 6 του Π.Δ. 53/2013. 

4. Οι εξετάσεις διενεργούνται από τον φορέα που 
ορίζεται στην παρ. 2 του άρθρου 6 του Π.Δ. 53/2013. 

5. Η Εξεταστική Επιτροπή με απόφασή της δέκα (10) 
εργάσιμες ημέρες πριν από την έναρξη των εξετάσεων: 

(ί) συντάσσει τον προσωρινό πίνακα υποψηφίων, μετά 
τον έλεγχο των τυπικών προσόντων τους, σύμφωνα με 
το άρθρο 3 του Π.Δ. 53/2013. 

(ϋ) αναρτά τον προσωρινό πίνακα υποψηφίων στην 
ιστοσελίδα του φορέα της παρ. 2 του άρθρου 6 του 
Π.Δ. 53/2013, και 

(ϊϋ) υποβάλλει τις αιτήσεις των υποψηφίων με τον 
προσωρινό πίνακα υποψηφίων για πρωτοκόλληση στην 
αρμόδια διεύθυνση του Υπουργείου Οικονομικών. 

Κατά της ως άνω απόφασης της Εξεταστικής Επι¬ 
τροπής χωρεί αίτηση θεραπείας ενώπιον της, η οποία 
υποβάλλεται εντός δύο (2) ημερών από την ημερομηνία 
ανάρτησης του πίνακα υποψηφίων. Επί των αιτήσεων 
θεραπείας η Εξεταστική Επιτροπή αποφασίζει οριστικά, 
συντάσσει και αναρτά στην ιστοσελίδα του φορέα που 
θα αναλάβει τη διενέργεια των εξετάσεων, σύμφωνα με 
την παρ. 2 του άρθρου 6 του Π.Δ. 53/2013, τον οριστικό 
πίνακα των υποψηφίων, εντός των επόμενων δύο (2) 
ημερών από τη λήξη της προθεσμίας υποβολής αιτή¬ 
σεων θεραπείας. 

Ο οριστικός πίνακας με συνημμένες τις αιτήσεις θε¬ 
ραπείας υποβάλλονται στην αρμόδια διεύθυνση του 
Υπουργείου Οικονομικών για πρωτοκόλληση. 

6. Οι εξετάσεις είναι γραπτές. 

7. Η Εξεταστική Επιτροπή εισηγείται και επιλέγει τα 
θέματα για την εξέταση των μαθημάτων κάθε γνωστι¬ 
κού αντικειμένου. Αριστος βαθμός είναι το εκατό (100), 
ο οποίος προκύπτει από το σύνολο των μονάδων όλων 
των επιμέρους θεμάτων κάθε εξεταζόμενου μαθήματος. 

8. Τα γραπτά δοκίμια έχουν καλυμμένο το ονομα¬ 
τεπώνυμο και τα λοιπά στοιχεία της ταυτότητας των 
υποψηφίων, με αδιαφανές κάλυμμα. Κάθε υποψήφιος 
υπόκειται σε ταυτοπροσωπία (προσώπου με αριθμό δελ¬ 
τίου ταυτότητας ή διαβατήριο) από τους επιτηρητές, 
οι οποίοι ορίζονται από την Εξεταστική Επιτροπή μετά 


από εισήγηση του φορέα που θα αναλάβει τη διενέρ¬ 
γεια των εξετάσεων. Οι επιτηρητές μονογράφουν κάθε 
γραπτό στο τέλος αυτού και ελέγχουν αν τηρούνται οι 
διαδικασίες των εξετάσεων. 

9. Η βαθμολόγηση των γραπτών γίνεται από μέλη της 
Εξεταστικής Επιτροπής, που ορίζονται ως βαθμολογη¬ 
τές έπειτα από απόφαση αυτής. Ο πρώτος βαθμολογη¬ 
τής υποχρεούται στην παράδοση των βαθμολογημένων 
γραπτών στον γραμματέα της Εξεταστικής Επιτροπής 
εντός είκοσι (20) ημερολογιακών ημερών από την ημε¬ 
ρομηνία διενέργειας της εξέτασης του μαθήματος με 
αδιαφανές επικάλυμμα της βαθμολογίας αυτού. Κατόπιν 
ο γραμματέας παραδίδει τα γραπτά στον δεύτερο βαθ¬ 
μολογητή, ο οποίος εντός είκοσι (20) ημερολογιακών 
ημερών τα παραδίδει βαθμολογημένα στον γραμματέα 
της Εξεταστικής Επιτροπής. 

Οι βαθμολογητές σημειώνουν τους βαθμούς επιτυχίας 
επί του γραπτού δοκιμίου και τους καλύπτουν με αδια¬ 
φανές κάλυμμα (αυτοκόλλητο). Η κλίμακα βαθμολογίας 
είναι ακέραιες μονάδες από το μηδέν (0) έως το εκατό 
(100). Επιτυχών θεωρείται ο υποψήφιος, ο οποίος συ¬ 
γκέντρωσε στο εξεταζόμενο μάθημα τουλάχιστον τον 
βαθμό πενήντα (50). Ως βαθμός νοείται ο μέσος όρος 
της βαθμολογίας των δύο βαθμολογητών. 

Αν οι δύο βαθμολογητές απέχουν μεταξύ τους πάνω 
από 20 μονάδες, τότε ορίζεται τρίτος βαθμολογητής, 
ο βαθμός του οποίου και μόνον είναι ο τελικός βαθμός. 

10. Η απαλλαγή των υποψηφίων από τις εξετάσεις 
ισχύει όπου ορίζεται σχετικά στο Π.Δ. 53/2013. 

11. Οι βαθμολογητές και οι επιτηρητές ορίζονται με 
απόφαση της Εξεταστικής Επιτροπής. Απαιτείται να 
έχουν την ιδιότητα του μέλους ΔΕΠ ή του επιστημονι¬ 
κού συνεργάτη ΑΕΙ ή ΤΕΙ των αντίστοιχων γνωστικών 
αντικειμένων ή να είναι μέλη τηςΈνωσης Αναλογιστών 
Ελλάδος. 

12. Οι βαθμολογητές παραδίδουν τα βαθμολογημένα 
γραπτά στον γραμματέα της Εξεταστικής Επιτροπής 
του άρθρου 5 του Π.Δ. 53/2013. 

13. Ο γραμματέας της Εξεταστικής Επιτροπής: 

(ί) συντάσσει τα πρακτικά των συνεδριάσεων της Εξε¬ 
ταστικής Επιτροπής. 

(ϋ) τηρεί το αρχείο της Εξεταστικής Επιτροπής, στην 
αρμόδια διεύθυνση του Υπουργείου Οικονομικών, στο 
οποίο περιλαμβάνονται και τα βαθμολογημένα γραπτά 
των υποψηφίων. 

(ίϋ) αφαιρεί, μετά την ολοκλήρωση της βαθμολογίας 
των γραπτών από τον πρώτο και δεύτερο βαθμολογητή, 
τα αδιαφανή καλύμματα των βαθμολογημένων γραπτών 
των υποψηφίων. 

(ίν) παραδίδει στον αντίστοιχο του κάθε μαθήματος 
οριζόμενο από την Εξεταστική Επιτροπή ως τρίτο βαθ¬ 
μολογητή τα γραπτά των οποίων η βαθμολογία απέχει 
πάνω από 20 μονάδες, εφόσον τα καλύψει με αδιαφανές 
επικάλυμμα. 

(ν) συντάσσει και υπογράφει την «οριστική κατάσταση 
βαθμολογίας των εξεταζομένων υποψηφίων», η οποία 
περιλαμβάνει αναλυτικά τα στοιχεία του υποψηφίου, τη 
βαθμολογία που συγκέντρωσε ο κάθε υποψήφιος από 
τον πρώτο, δεύτερο ή και τρίτο βαθμολογητή και την 
τελική βαθμολογία και 

(νί) υποβάλλει την «οριστική κατάσταση βαθμολογί¬ 
ας των εξεταζομένων υποψηφίων» σε συνεδρίαση της 
Εξεταστικής Επιτροπής. 

14. Μετά την υποβολή της «οριστικής κατάστασης 
βαθμολογίας των εξεταζομένων υποψηφίων» στην Εξε¬ 
ταστική Επιτροπή, η τελευταία συνεδριάζει και επικυ¬ 
ρώνει τα αποτελέσματα των υποψηφίων. Η απόφαση 
επιτυχόντων και αποτυχόντων υποψηφίων, με την τελι¬ 
κή βαθμολογία αυτών, αναρτάται στην ιστοσελίδα του 
φορέα που διενεργεί τις εξετάσεις και αποστέλλεται 
αντίγραφο αυτής στην αρμόδια διεύθυνση του Υπουρ¬ 
γείου Οικονομικών. 

15. Ο Πρόεδρος της Εξεταστικής Επιτροπής βεβαιώνει 
την κάθε επιτυχή εξέταση σε μάθημα υποψηφίου. Οι βε¬ 
βαιώσεις αυτές τηρούνται στο αρχείο της Εξεταστικής 
Επιτροπής σε τρία αντίγραφα με πρωτότυπη υπογραφή 
του Προέδρου αυτής. 

Κάθε υποψήφιος δικαιούται να λαμβάνει αντίγραφο 
της βεβαίωσης επιτυχούς εξέτασης μαθήματος, κατόπιν 
αιτήσεώς του στην αρμόδια διεύθυνση του Υπουργείου 
Οικονομικών. 

16. Τα εξεταζόμενα μαθήματα και η ύλη αυτών ορίζο¬ 
νται στο άρθρο 4 του Π.Δ. 53/2013. 

17. Όσοι υποψήφιοι αναλογιστές ασφαλιστικών επιχει¬ 
ρήσεων έχουν ήδη επιτύχει σε ορισμένα εν των απαι- 
τούμενων γνωστικών αντικειμένων με τα οριζόμενα στο 
Π.Δ. 56/1985 (ΦΕΚ 21/Α') «Απαιτούμενα προσόντα για τη 
χορήγηση άδειας άσκησης επαγγέλματος αναλογιστή 
ασφαλιστικών επιχειρήσεων» συνεχίζουν να θεωρούνται 
ότι δεν υποβάλλονται σε εκ νέου εξέταση αυτών. 

18. Όπου αναφέρεται η «αρμόδια διεύθυνση του Υπουρ¬ 
γείου Οικονομικών» αυτή είναι η Διεύθυνση Πιστωτικών 
και Δημοσιονομικών Υποθέσεων της Γενικής Διεύθυνσης 
Οικονομικής Πολιτικής του Υπουργείου Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουνίου 2013 

Ο ΥΠΟΥΡΓΟΣ 

ΙΩΑΝΝΗΣ ΣΤΟΥΡΝΑΡΑΣ 
-♦- 

Αριθ. 23938/Β.1304 (2) 

Αντιστοίχιση εξεταζόμενων μαθημάτων του Π.Δ. 53/2013 
(ΦΕΚ 96/Α') «Προσόντα και πιστοποίηση αναλογι- 
στή ασφαλιστικών επιχειρήσεων» με του Π.Δ. 56/1985 
(ΦΕΚ 21/Α'). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 6 παρ. 4 του Π.Δ. 53/2013 «Προσόντα και 
πιστοποίηση αναλογιστή ασφαλιστικών επιχειρήσεων» 
(ΦΕΚ 96/Α'). 

β) Του Π.Δ. 56/1985 «Απαιτούμενα προσόντα για τη 
χορήγηση άδειας άσκησης επαγγέλματος αναλογιστή 
ασφαλιστικών επιχειρήσεων» (ΦΕΚ 21/Α'). 

γ) Του Ν.Δ. 400/1970 «Περί Ιδιωτικής Επιχειρήσεως 
Ασφαλίσεως» και ιδίως της διάταξης του άρθρου 55, 
όπως τροποποιήθηκε και ισχύει. 

δ) Του άρθρου 1 του Ν. 3867/2010 «Εποπτεία ιδιωτικής 
ασφάλισης, σύσταση εγγυητικού κεφαλαίου ιδιωτικής 
ασφάλισης ζωής, οργανισμοί αξιολόγησης πιστοληπτι- 
κής ικανότητας και άλλες διατάξεις αρμοδιότητας του 
Υπουργείου Οικονομικών» (ΦΕΚ 128/Α'). 

ε) Του άρθρου 2 του Ν. 3919/2011 «Αρχή της επαγγελ¬ 
ματικής ελευθερίας, κατάργηση αδικαιολόγητων περι¬ 


ορισμών στην πρόσβαση και άσκηση επαγγελμάτων» 
(ΦΕΚ 32/Α'). 

στ) Της παρ. 3 του άρθρου 78 του Ν. 4144/2013 «Αντι¬ 
μετώπιση της παραβατικότητας Κοινωνικής Ασφάλισης 
και Πρόνοιας» (ΦΕΚ 88/Α'). 

ζ) Του Π.Δ. 185/2009 «Ανασύσταση του Υπουργείου 
Οικονομικών και συγχώνευση του Υπουργείου Οικο¬ 
νομίας και Οικονομικών με τα Υπουργεία Ανάπτυξης 
και Εμπορικής Ναυτιλίας κ.λπ.» (ΦΕΚ 213/Α'), και του 
Π.Δ. 189/2009 «Καθορισμός και ανακατανομή αρμοδιο¬ 
τήτων των Υπουργείων» (ΦΕΚ 221/Α'). 

η) Του Π.Δ. 90/2012 (ΦΕΚ 144/Α'/5.7.2012) για το διορι¬ 
σμό Υπουργών και Υφυπουργών. 

θ) Του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του Π.Δ. 63/2005 (ΦΕΚ 98/Α'). 

2. Την με ΑΔΑ: Β4ΠΠΗ-Χ1Ψ/24.2.2012 Εγκύκλιο «Εφαρ¬ 
μογή του ν.3919/2011 (ΦΕΚ 32/Α') για την άσκηση του 
επαγγέλματος του Αναλογιστή Ασφαλιστικών Επιχει¬ 
ρήσεων». 

3. Την υπ’ αριθ. 14/Ν/Ι/2012 Γνωμοδότηση της «Επιτρο¬ 
πής Ανταγωνισμού» (12/1/2012) (ΦΕΚ 321/Β'). 

4. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Την αντιστοίχιση των εξεταζόμενων μαθημάτων, για 
την απόκτηση του πιστοποιητικού άσκησης του επαγ¬ 
γέλματος του Αναλογιστή Ασφαλιστικών Επιχειρήσεων, 
που ορίζονται στο άρθρο 4 του Π.Δ. 53/2013 (ΦΕΚ 96/ 
Α') με αυτά που ορίζονται στο Π.Δ. 56/1985 (ΦΕΚ 21/Α') 
ως εξής:, 

(1) Το μάθημα «Οικονομικά και Χρηματοοικονομικά Μα¬ 
θηματικά» που ορίζεται στην παρ. 2α του άρθρου 5 του 
Π.Δ. 56/85 και στην παρ. 2α του Π.Δ. 53/2013 αντιστοιχεί 
με το μάθημα «Αρχές Οικονομίας και Χρηματοοικονομι¬ 
κά Μαθηματικά» που ορίζεται στο εδ. αα) της παρ. 3α 
του Π.Δ. 53/2013. 

(2) Το μάθημα «Συμβάντα ζωής και θανάτου» που ορί¬ 
ζεται στην παρ. 2β του άρθρου 5 του Π.Δ. 56/85 και 
στην παρ. 2β του Π.Δ. 53/2013 αντιστοιχεί με το μάθημα 
«Αναλογιστικά Πρότυπα Συμβάντων Ζωής και Θανάτου» 
που ορίζεται στο εδ. γγ) της παρ. 3α του Π.Δ. 53/2013. 

(3) Το μάθημα «Θεωρία των κινδύνων» που ορίζεται 
στην παρ. 2γ του άρθρου 5 του Π.Δ. 56/85 και στην παρ. 
2γ του Π.Δ. 53/2013 αντιστοιχεί με το μάθημα «Αρχές 
Αναλογιστικής Προτυποποίησης, Κατασκευή και Αξιο¬ 
λόγηση Αναλογιστικών Προτύπων», που ορίζεται στο 
εδ. ββ) της παρ. 3α του Π.Δ. 53/2013. 

(4) Το μάθημα «Στοιχεία ασφαλιστικής νομοθεσίας 
και αναλογιστικής πρακτικής», που ορίζεται στην παρ. 
2δ του άρθρου 5 του Π.Δ. 56/85 και στην παρ. 2δ του 
Π.Δ. 53/2013 αντιστοιχεί με το μάθημα «Ποσοτικοποίηση 
και Αναλογιστική Διαχείριση των Κινδύνων και Φερεγ- 
γυότητα» που ορίζεται στο εδ. στστ) της παρ. 3α του 
Π.Δ. 53/2013. 

(5) Το μάθημα «Μαθηματικά γενικών ασφαλίσεων», που 
ορίζεται στην παρ. 3ε του άρθρου 5 του Π.Δ. 56/85 και 
στην παρ. 2ε του Π.Δ. 53/2013 αντιστοιχεί με το μάθημα 
«Ασφαλίσεις κατά ζημιών» που ορίζεται στο εδ. γγ) της 
παρ. 3β του Π.Δ. 53/2013. 

(6) Το μάθημα «Συνταξιοδοτικά σχήματα και Κοινωνική 
ασφάλιση» που ορίζεται στην παρ. 3στ του άρθρου 5 του 
Π.Δ. 56/85 και στην παρ. 2στ του Π.Δ. 53/2013 αντιστοιχεί 

με το μάθημα «Συνταξιοδοτικά σχήματα και Κοινωνική 
ασφάλιση» που ορίζεται στο εδ. αα) της παρ. 3β του 
Π.Δ. 53/2013. 

(7) Το μάθημα «Πρότυπα επιβίωσης και πίνακες» που 
ορίζεται στην παρ. 4ζ του άρθρου 5 του Π.Δ. 56/85 και 
στην παρ. 2ζ του Π.Δ. 53/2013 αντιστοιχεί με το μάθημα 
«Αναλογιστικά Πρότυπα Επιβίωσης» που ορίζεται στο 
εδ. δδ) της παρ. 3α του Π.Δ. 53/2013. 

(8) Το μάθημα «Θεωρία επενδύσεων και διαχείρισης 
χαρτοφυλακίου» που ορίζεται στην παρ. 4η του άρθρου 
5 του Π.Δ. 56/85 και στην παρ. 2η του Π.Δ. 53/2013 αντι¬ 
στοιχεί με το μάθημα «Χρηματοοικονομικά Πρότυπα» 
που ορίζεται στο εδ. εε) της παρ. 3α του Π.Δ. 53/2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουνίου 2013 

Ο ΥΠΟΥΡΓΟΣ 

ΙΩΑΝΝΗΣ ΣΤΟΥΡΝΑΡΑΣ 
-♦- 

(3) 

Επιβολή προστίμου στη Ρίστοβα Γιάνα του Τράικο και 
της Στάνα, για απλή τελωνειακή παράβαση. 

Με την αριθ. 5/2012 καταλογιστική πράξη του Προϊ¬ 
σταμένου της Διεύθυνσης του Τελωνείου Σκύδρας, που 
εκδόθηκε σύμφωνα με τις διατάξεις των άρθρων 130 
παρ. 1 και 2,136 παρ. 1,137 παρ. Α1 και Γ1,142 παρ. 1 και 
152 παρ. 1 του Ν.2960/01 και το αριθ. 5/2012 Πρωτόκολ¬ 
λο Τελωνειακής Παράβασης της Υπηρεσίας μας, στο 
οποίο βεβαιώνεται ότι στις 03-08-2011 και κατά τον 
επιτόπιο έλεγχο υπαλλήλων του Σ.Δ.Ο.Ε. Περιφερεια¬ 
κής Διεύθυνσης Κεντρικής Μακεδονίας διαπιστώθηκε 
ότι ο Δόδλης Νικόλαος του Χρήστου, κάτοικος εν ζωή 
Λουτρακιού Αριδαίας, πρόσωπο εγκατεστημένο στην 
Ελλάδα και συνεπώς πρόσωπο μη δικαιούχο κατοχής 
αυτοκινήτου με προσωρινή απαλλαγή από το τέλος 
ταξινόμησης, κατείχε το με αρ. κυκλ. \Λ/Μ-ΘΘ 268 ΙΧΕ 
αυτοκίνητο, μάρκας ΒΕΝΑυίΤ ΜΑΤΒΑ, με αριθμό πλαι¬ 
σίου \/Ρ8ϋ635250Β401715, 2.068 κυβικών εκατοστών, ιδι¬ 
οκτησίας του ίδιου, χωρίς να συντρέχουν οι όροι και οι 
προϋποθέσεις που προβλέπονται από τις διατάξεις της 
Δ.247/1988 Α.Υ.Ο. και του Ν.2960/2001, και ότι ο Νικόλαος 
Δόδλης απεβίωσε στις 15-06-2012 και η σύζυγός του 
Ρίστοβα Γ ιάνα του Τράικο και της Στάνα κληρονόμησε 
το ως άνω όχημα ως εξαίρετο, σύμφωνα με τις διατάξεις 
του άρθρου 1820 του Α.Κ., επιβάλλεται σε βάρος της Ρί¬ 
στοβα Γ ιάνα του Τ ράικο ως απλή τελωνειακή παράβαση 
πρόστιμο ποσού οκτώ χιλιάδων ευρώ (8.000 €) πλέον 
των νομίμων προσαυξήσεων και τελών χαρτοσήμου συν 
ΟΓΑ σε ποσοστό 2,4%, ήτοι συνολικά οκτώ χιλιάδες 
εκατόν ενενήντα δύο ευρώ (8.192 €). 

Η καταλογιζόμενη, σύμφωνα με την παρ. 6 του άρ¬ 
θρου 152 του Ν.2960/01, έχει δικαίωμα προσφυγής στο 
αρμόδιο Διοικητικό Πρωτοδικείο, μέσα σε προθεσμία 30 
ημερών από την επομένη της επίδοσης, άλλως η κα- 
ταλογιστική πράξη καθίσταται οριστική και τελεσίδικη. 

Αν το όχημα δεν παραληφθεί μέσα σε τρεις (3) μήνες 
από την οριστικοποίηση της παρούσης, περιέρχεται 
αυτοδικαίως στην κυριότητα του Δημοσίου και διαγρά¬ 
φεται το σύνολο του επιβληθέντος προστίμου. 

Ο Προϊστάμενος Διεύθυνσης 

ΦΩΤΗΣ Κ. ΚΑΤΣΑΡΑΣ 


Αριθ. 14320 (4) 

Οργανωτική δομή λειτουργίας Παρατηρητηρίου για τη 
Γυναίκα, τον Αθλητισμό και τη Φυσική Αγωγή, υπό 
την αιγίδα της υηοεοο. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ - ΟΙΚΟΝΟΜΙΚΩΝ - 
ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ - 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ - 
ΥΓΕΙΑΣ - ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1. Τις διατάξεις: 

α) Του Ν. 3776/2009 (ΦΕΚ 126/Α/28-7-2009), άρθρο 2. 

β) Του Ν. 1558/85, άρθρο 27 «Σύσταση Γενικών Γραμμα¬ 
τειών» παρ. 2ε, περ. ίν «Γενική Γραμματεία Αθλητισμού» 
(ΦΕΚ 137/Α/85). 

γ) Του Π.Δ. 63/2005 «Κωδικοποίηση της νομοθεσίας 
για την κυβέρνηση και τα κυβερνητικά όργανα» (ΦΕΚ 
98/Α/22-04-2005). 

δ) Τ ου Π.Δ. 77/85 «Οργανισμός της Γ ενικής Γ ραμμα- 
τείας Αθλητισμού (ΦΕΚ 28/Α'), όπως ισχύει. 

ε) Του Π.Δ. 85/2012 «Ίδρυση και μετονομασία Υπουρ¬ 
γείων, μεταφορά και κατάργηση υπηρεσιών» (ΦΕΚ 
141/Α/21-6-2012). 

στ) Του Π.Δ. 86/2012 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ 141 /Α/21 -6-2012). 

2. Την αριθ. 76056/Η/4-7-2012 απόφαση του Πρωθυ¬ 
πουργού και του Υπουργού Παιδείας και Θρησκευμάτων, 
Πολιτισμού και Αθλητισμού, περί ανάθεσης αρμοδιο¬ 
τήτων στον Υφυπουργό Παιδείας και Θρησκευμάτων, 
Πολιτισμού και Αθλητισμού Ιωάννη Ιωαννίδη (ΦΕΚ 2091/ 
Β75-7-2012). 

3. Την αριθ. Υ48/9-7-2012 απόφαση καθορισμού αρ¬ 
μοδιοτήτων του Αναπληρωτή Υπουργού Οικονομικών 
Χρήστου Σταϊκούρα (ΦΕΚ 2105/Β/9-7-2012). 

4. Το γεγονός ότι από τις διατάξεις της παρούσας δεν 
προκαλείται επιπλέον δαπάνη σε βάρος του κρατικού 
προϋπολογισμού πέραν αυτής που έχει προβλεφθεί 
στην παρ. 4 του άρθρου XIII της διεθνούς σύμβασης 
που κυρώθηκε με το πρώτο άρθρο του Ν.3776/2009 
(ΦΕΚ 126/Α/28-7-2009), αποφασίζουμε: 

Καθορίζουμε την οργανωτική δομή λειτουργίας και 
διοίκησης του Νομικού Προσώπου Ιδιωτικού Δικαίου 
με την επωνυμία «Παρατηρητήριο για τη Γ υναίκα, τον 
Αθλητισμό και τη Φυσική Αγωγή υπό την αιγίδα της 
υΝΕδΘΟ», εφεξής καλούμενου «Το Παρατηρητήριο», το 
οποίο ιδρύθηκε με το άρθρο δεύτερο του Ν.3776/2009 
(ΦΕΚ 126/Α/28-7-2009), ως ακολούθως: 

Αρθρο 1 

Στόχοι - Καθήκοντα 

1. Το Παρατηρητήριο έχει τους ακόλουθους στόχους: 

α) Οι γενικοί στόχοι του Παρατηρητηρίου θα είναι: 

ί) Η διευκόλυνση του ελέγχου και της πρακτικής εφαρ¬ 
μογής των συστάσεων των διαφόρων διεθνών διασκέ¬ 
ψεων σχετικά με τη γυναίκα και τον αθλητισμό. 

μ) Η βελτίωση συνεργιών μεταξύ ικανοτήτων και εμπει¬ 
ριών στον τομέα αυτό. 

ίϋ) Η αποκομιδή οφέλους από τις συνδυασμένες προ¬ 
σπάθειες όλων των παραγόντων του αθλητισμού και της 

φυσικής αγωγής προκειμένου να υπάρξει εναρμόνιση 
στη διαμόρφωση πολιτικών και την εκπόνηση προγραμ¬ 
μάτων στους τομείς αυτούς. 

β) Οι ειδικοί στόχοι είναι: 

ί) Η συμβολή στην πρόοδο των γνώσεων και την ορ¬ 
θολογιστική λήψη αποφάσεων σχετικά με τις πολιτικές 
και τα προγράμματα προς όφελος των γυναικών στον 
αθλητισμό και τη φυσική αγωγή. 

ϋ) Η συλλογή, οργάνωση, ανάλυση και διάδοση, πα¬ 
ντού στον κόσμο, πληροφοριών για τις γυναίκες, τον 
αθλητισμό και τη φυσική αγωγή. 

ϋί) Η ενίσχυση της έρευνας σε τομείς όπου υπάρχουν 
κενά. 

ίν) Η συμμετοχή όλων εκείνων που ενδιαφέρονται για 
το ζήτημα της γυναίκας στον αθλητισμό και τη φυσική 
αγωγή στο διάλογο και τη συζήτηση για τα σύγχρονα 
προβλήματα. 

Γενικά, το Παρατηρητήριο συνεισφέρει ουσιαστικά 
στην υλοποίηση των στόχων ανάπτυξης που διατυπώ¬ 
θηκαν στη Δήλωση της Χιλιετίας και οι οποίοι αφορούν 
την ισότητα των φύλων και την αυτονομοποίηση των 
γυναικών. 

2. Τα καθήκοντα του Παρατηρητηρίου περιλαμβάνουν 
τη συλλογή, ανάλυση, οργάνωση και διάδοση, παντού 
στον κόσμο, πληροφοριών επί των ζητημάτων που αφο¬ 
ρούν τη γυναίκα, τον αθλητισμό και τη φυσική αγωγή. Τα 
δεδομένα και οι πληροφορίες θα συλλέγονται τόσο από 
δημόσιους όσο και από μη κυβερνητικούς οργανισμούς 
καθώς και από ερευνητικά κέντρα και πανεπιστημια¬ 
κά ιδρύματα. Θα τεθεί επίσης σε λειτουργία μία βάση 
δεδομένων και το Παρατηρητήριο θα παίζει, μεταξύ 
άλλων, το ρόλο «κέντρου ανταλλαγής πληροφοριών. 
Θα διασφαλίζει επομένως μία πιο συστηματική συλλογή 
δεδομένων και θα στηρίζει τις ενέργειες ευαισθητοποί- 
ησης στους τομείς αυτούς. 

Το Παρατηρητήριο καλεί κυβερνητικούς και μη κυ¬ 
βερνητικούς φορείς του διεθνούς αθλητικού κινήματος 
που ενδιαφέρονται για την προώθηση της γυναίκας 
σε όλους τους τομείς του αθλητισμού, καθώς και τις 
εθνικές επιτροπές ΙΙΝΕδΘΟ, που θα συμμετέχουν στις 
δραστηριότητες του μέσω εστιακών σημείων που έχουν 
επιλεγεί ως προς τούτο. 

Αρθρο 2 

Όργανα Διοίκησης - Δομή 

1. Τα όργανα Διοίκησης του Παρατηρητηρίου είναι 
τα εξής: 

α) ο διευθυντής/η διευθύντρια του Παρατηρητηρίου, 
ανώτερος δημόσιος λειτουργός που θα διορίσει η Γενική 
Γραμματεία Αθλητισμού μετά από διαβούλευση με το 
Γ ενικό Διευθυντή της ΙΙΝΕδΘΟ. 

β) η διοικούσα επιτροπή, η οποία ανανεώνεται κάθε 
δύο χρόνια, καθοδηγεί και επιβλέπει τη δραστηριότητα 
του Παρατηρητηρίου. 

Η Διοικούσα επιτροπή αποτελείται από: 

ί) Τον ανωτέρω διευθυντή/διευθύντρια του Πρατη- 
ρητηρίου. 

ϋ) έναν εκπρόσωπο της Διεθνούς Ομάδας Εργασίας 
(ΟΤΙ) και της Ευρωπαϊκής Ομάδας για τις γυναίκες και 
τον αθλητισμό (ΘΕΕδ). 

ϋί) έναν εκπρόσωπο του γενικού διευθυντή της ΙΙΝΕ- 
δΘΟ. 


ίν) έναν εκπρόσωπο της Διακυβερνητικής Επιτροπής 
για τη φυσική αγωγή και τον αθλητισμό, ΘΙΘΕΡδ. 

2. Στο Παρατηρητήριο λειτουργεί Γ ραμματεία. 

Η Γραμματεία του Παρατηρητηρίου αποτελείται από 
τον ανωτέρω Διευθυντή, τα υπόλοιπα δε μέλη αυτής, 
μπορούν να είναι: 

α) μέλη του προσωπικού της ΙΙΝΕδΘΟ που έχουν απο- 
σπασθεί προσωρινά και έχουν τεθεί στη διάθεση του 
παρατηρητηρίου, σύμφωνα με τους κανονισμούς της 
ΨΝΕ3ΘΟ και τις αποφάσεις των Διευθυντικών Οργάνων 
αυτής. 

β) οποιοδήποτε πρόσωπο ορίσει ο Διευθυντής αυτής, 
σύμφωνα με τις διαδικασίες που έχει καθορίσει η Διοι¬ 
κούσα Επιτροπή, και 

γ) Δημόσιοι Υπάλληλοι που η Γ ενική Γ ραμματεία Αθλη¬ 
τισμού θα θέσει στη διάθεση του Παρατηρητηρίου, σύμ¬ 
φωνα με την Εθνική Νομοθεσία. 

Οι ανωτέρω υπάλληλοι ορίζονται μετά από αίτημα του 
Διευθυντή, πρέπει να έχουν άριστη γνώση της Αγγλικής 
ή Γαλλικής Γλώσσας, θα προσφέρουν δε τις υπηρεσίες 
τους στο Παρατηρητήριο, παράλληλα με τα καθήκοντα 
της θέσης την οποία κατέχουν στη Γ.Γ.Α. 

Οι αποφάσεις λαμβάνονται μετά από σύμφωνη γνώμη 
τουλάχιστον τριών μελών της Διοικούσας Επιτροπής. 

Αρθρο 3 

Αρμοδιότητες οργάνων 

1. Ο Διευθυντής ασκεί τις ακόλουθες αρμοδιότητες: 
α) διευθύνει τις εργασίες του διεθνούς Παρατηρητη¬ 
ρίου σύμφωνα με τα προγράμματα και τις οδηγίες που 
έχει αποφασίσει η Διοικούσα επιτροπή. 

β) προτείνει το πρόγραμμα εργασιών και το σχέδιο 
προϋπολογισμού που υποβάλλεται στην Διοικούσα επι¬ 
τροπή προς ψήφιση. 

γ) προετοιμάζει την προσωρινή ημερήσια διάταξη των 
συνελεύσεων της Διοικούσας επιτροπής και θα της υπο¬ 
βάλει όλες τις προτάσεις που κρίνει χρήσιμες για τη 
διοίκηση του Παρατηρητηρίου. 

δ) καταρτίζει και υποβάλλει στην Διοικούσα Επιτροπή 
εκθέσεις για τις δραστηριότητες του Παρατηρητηρίου. 

ε) εκπροσωπεί το Παρατηρητήριο ενώπιον δικαστη¬ 
ρίων και σε κάθε δικαιοπραξία. 

2. Η Διοικούσα επιτροπή ασκεί τις ακόλουθες αρμο¬ 
διότητες: 

α) ψηφίζει τα μεσοπρόθεσμα και μακροπρόθεσμα προ¬ 
γράμματα του Παρατηρητηρίου. 

β) ψηφίζει το ετήσιο πρόγραμμα εργασιών και τον 
ετήσιο προϋπολογισμό του Παρατηρητηρίου, συμπερι¬ 
λαμβανομένου του πίνακα προσωπικού. 

γ) εξετάζει τις ετήσιες εκθέσεις που της απευθύνει ο 
Διευθυντής του Παρατηρητηρίου. 

δ) θεσπίζει τους κανονισμούς και καθορίζει τις οικο¬ 
νομικές και διοικητικές διαδικασίες καθώς και τη δια¬ 
χείριση του προσωπικού του Παρατηρητηρίου. 

ε) αποφασίζει για τη συμμετοχή περιφερειακών δι¬ 
ακυβερνητικών οργανώσεων και διεθνών οργανισμών 
στις δραστηριότητες του Παρατηρητηρίου. 

Η Διοικούσα επιτροπή συνέρχεται τακτικά ανά τακτά 
χρονικά διαστήματα, ήτοι μία φορά κάθε ημερολογιακό 
έτος, θα συνέρχεται έκτακτα μετά από πρόσκληση του 
Διευθυντή του Παρατηρητηρίου, είτε με πρωτοβουλία 
εκείνου ή του Γ ενικού Γ ραμματέα της ΘΝΕ3ΘΟ, ή εφό¬ 
σον το ζητήσουν τα δύο τρίτα των μελών του. 

Η Διοικούσα Επιτροπή καταρτίζει τον εσωτερικό κανο¬ 
νισμό της. Για την πρώτη συνέλευση, η διαδικασία που 
πρέπει να ακολουθηθεί θα οριστεί από την Κυβέρνηση 
και την υΝΕδΟΟ. 

Αρθρο 4 

Έδρα - Λειτουργία 

«Το Παρατηρητήριο» λειτουργεί με την υποστήριξη 
της Γενικής Γραμματείας Αθλητισμού του Υπουργείου 
Παιδείας και Θρησκευμάτων, Πολιτισμού και Αθλητι¬ 
σμού, με έδρα τη Γ ενική Γ ραμματεία Αθλητισμού. 

Το δίκτυο των εστιακών σημείων που έχουν επιλε- 
γεί από τις εθνικές επιτροπές υΝΕδΘΟ κάθε κράτους 
μέλους θα ενημερώνει τακτικά το Παρατηρητήριο για 
τη θέση των γυναικών και για τις ενέργειες που πραγ¬ 
ματοποιούνται προς όφελος τους, σε ό,τι αφορά τον 
αθλητισμό και τη φυσική αγωγή στις διάφορες χώρες. 

Ειδικοί που παίζουν συμβουλευτικό ρόλο για το Πα¬ 
ρατηρητήριο, συμπεριλαμβανομένων οργανισμών όπως 
η Διεθνής Ολυμπιακή Επιτροπή (ΔΟΕ), η ΔιεθνήςΈνωση 
Φυσικής Αγωγής και Αθλητισμού για Κορασίδες και Γυ- 
ναίκες (ΙΑΡΕδΘ\Α/), το Διεθνές Συμβούλιο για την υγεία, 
τη φυσική αγωγή, την αναψυχή, τον αθλητισμό και τον 
χορό (ΙΟΗΡΕΒδϋ), η Διεθνής Οργάνωση για τις γυναίκες 
και τον αθλητισμό (\Λ/δΙ) και η Διεθνής Ομοσπονδία 
Αθλητιατρικής (ΙΡδΜ) θα συνεισφέρουν σε διάφορα ζη¬ 
τήματα που σχετίζονται με τη γυναίκα, τον αθλητισμό 
και τη φυσική αγωγή. 

Αλλες μορφές συνεργασίας και πληροφόρησης θα 
περιλαμβάνουν τη συνεργασία με τους επιστήμονες ή 
τις οργανώσεις που επιθυμούν να συνεργαστούν με το 
Παρατηρητήριο, με σκοπό να μοιραστούν την εμπειρία 
τους, τα αποτελέσματα μελετών που έχουν στην κα¬ 
τοχή τους καθώς και άλλες πολύτιμες γνώσεις, και να 
συμβάλουν ως εκ τούτου στην υλοποίηση των στόχων 
του Παρατηρητηρίου. 

Αρθρο 5 

Συνδρομή υΝΕδΟΟ - 
Γ ενικής Γ ραμματείας Αθλητισμού 

1. α) Η υΝΕδΟΟ συνδράμει με μορφή τεχνικής και 
πνευματικής συνεισφοράς τις δραστηριότητες του Πα¬ 
ρατηρητηρίου, σύμφωνα με τους στρατηγικούς σκοπούς 
και στόχους της, κατά τα οριζόμενα στο άρθρο XII της 
διεθνούς σύμβασης που κυρώθηκε με το πρώτο άρθρο 
του Ν.3776/2009 (ΦΕΚ 126/Α/28-7-2009) και η συνδρομή 
θα προβλέπεται. 

β) Η υΝΕδΟΟ δεσμεύεται να: 

• προσφέρει τη συνδρομή των ειδικών της σε τομείς 
ειδίκευσης του Παρατηρητηρίου. 

• αποσπά προσωρινά μέλη του προσωπικού της. Η 
εν λόγω εξαιρετική απόσπαση θα χορηγείται από τον 
Γ ενικό Διευθυντή μόνο εφόσον αυτή αιτιολογείται από 
την εφαρμογή μίας κοινής δραστηριότητας/σχεδίου σε 
έναν τομέα προτεραιότητας και έχει εγκριθεί από τα 
διευθυντικά όργανα της ΙΙΝΕδΟΟ. 

• να επιτρέπει τη συμμετοχή του Παρατηρητηρίου σε 
διάφορα προγράμματα που θέτει σε εφαρμογή και για 
τα οποία η συμμετοχή του κρίνεται απαραίτητη. 

γ) Σε όλες τις περιπτώσεις που απαριθμούνται πιο 
πάνω, η συνδρομή αυτή θα προβλέπεται στο πρόγραμμα 
και τον προϋπολογισμό της υΝΕδΟΟ. 


2. α) Η Γ ενική Γ ραμματεία Αθλητισμού δεσμεύεται να 
παρέχει όλα τα οικονομικά μέσα τα οποία είναι απα¬ 
ραίτητα για τη διοίκηση και την ομαλή λειτουργία του 
οργανισμού, θέτει στη διάθεση του Παρατηρητηρίου τον 
προϋπολογισμό και τους απαραίτητους υλικούς πόρους 
για την μακροπρόθεσμη λειτουργία του, θα αναλάβει 
εξ ολοκλήρου τη συντήρηση των χώρων, το μισθό του 
προσωπικού, τα λειτουργικά έξοδα και τον προϋπολο¬ 
γισμό δραστηριότητας, τους υλικούς, ανθρώπινους και 
λογιστικούς πόρους. 

β) Η Γ ενική Γ ραμματεία Αθλητισμού θέτει στη διάθεση 
του Παρατηρητηρίου το Διοικητικό Προσωπικό που είναι 
απαραίτητο για τη λειτουργία του. 

γ) Οι επίσημες γλώσσες εργασίας του παρατηρητηρί¬ 
ου είναι η Αγγλική και Γαλλική Γλώσσα. Η ιστοσελίδα και 
οποιαδήποτε πληροφορία σε ηλεκτρονική και έντυπη 
μορφή θα διατίθενται και στις δύο γλώσσες. 

δ) Το συνολικό ετήσιο κόστος (συμπεριλαμβανομέ¬ 
νων όλων των κατηγοριών δαπανών) το οποίο βαρύνει 
την Κυβέρνηση, δεν δύναται να προσδιορισθεί δια της 
παρούσας απόφασης, δεν δύναται όμως να υπερβαίνει 
το ποσό που προβλέπεται στην παρ. 4 άρθρο XIII της 
διεθνούς σύμβασης που κυρώθηκε με το πρώτο άρθρο 
του Ν.3776/2009 (ΦΕΚ 126/Α/28-7-2009). 

Αρθρο 6 

Ευθύνη - Αξιολόγηση 

1. Το Παρατηρητήριο είναι, από νομικής άποψης, δια- 
κριτό από την ΙΙΝΕδΟΟ, αυτή δεν θα έχει απέναντι του 
νομική ευθύνη ούτε άλλη υποχρέωση, οικονομικής ή 
άλλης φύσεως, με εξαίρεση τις διατάξεις που προβλέ- 
πονται ρητώς στο Ν.3776/2009. 

2. Η ΙΙΝΕδΟΟ μπορεί να προβεί, ανά πάσα στιγμή, σε 
μία αξιολόγηση των δραστηριοτήτων του Παρατηρη¬ 
τηρίου, προκειμένου να εξακριβώσει: 

α) αν το Παρατηρητήριο συνεισφέρει σημαντικά στους 
στρατηγικούς στόχους της, 

β) αν οι δραστηριότητες με τις οποίες πραγματικά 
ασχολείται το Παρατηρητήριο είναι σύμφωνες προς 
εκείνες που διατυπώνονται στο Ν.3776/2009. 

Η υΝΕδΟΟ δεσμεύεται να υποβάλλει στη Γ ενική Γ ραμ¬ 
ματεία Αθλητισμού εντός των καλύτερων δυνατών προ¬ 
θεσμιών μία έκθεση για κάθε αξιολόγηση στην οποία 
έχει προβεί. 

Βάσει των αποτελεσμάτων μίας αξιολόγησης, καθένα 
από τα συμβαλλόμενα μέρη διατηρεί το δικαίωμα να 
καταγγείλει την παρούσα συμφωνία ή να ζητήσει να 
τροποποιηθεί το περιεχόμενό της. 

Αρθρο 7 

Χρήση της επωνυμίας 
και του λογότυπου της υΝΕδΟΟ 

1. Η επωνυμία του Παρατηρητηρίου ακολουθείται από 
τη μνεία «υπό την αιγίδα της υΝΕδΟΟ». 

2. Το Παρατηρητήριο χρησιμοποιεί το λογότυπο της 
υΝΕδΟΟ ή μία εκδοχή του λογότυπου αυτού στο επι¬ 
στολόχαρτο ή τα έγγραφα του, σύμφωνα με τις προϋ¬ 
ποθέσεις που έχουν ορίσει τα διευθυντικά όργανα της 
υΝΕδΟΟ. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 31 Μα'ΐου 2013 

ΟΙ ΥΠΟΥΡΓΟΙ 


ΕΞΩΤΕΡΙΚΩΝ ΟΙΚΟΝΟΜΙΚΩΝ 

ΔΗΜΗΤΡΙΟΣ ΑΒΡΑΜΟΠΟΥΛΟΣ ΙΩΑΝΝΗΣ ΣΤΟΥΡΝΑΡΑΣ 


ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 


ΥΦΥΠ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 


ΑΝΤΩΝΙΟΣ ΜΑΝΙΤΑΚΗΣ ΙΩΑΝΝΗΣ ΙΩΑΝΝΙΔΗΣ 


ΔΙΚΑΙΟΣΥΝΗΣ, ΔΙΑΦΑΝΕΙΑΣ 

ΥΓΕΙΑΣ ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΑΝΔΡΕΑΣ ΛΥΚΟΥΡΕΝΤΖΟΣ ΑΝΤΩΝΙΟΣ ΡΟΥΠΑΚΙΩΤΗΣ 
-♦- 

Αριθμ. 3065 (5) 

Ανάθεση αρμοδιοτήτων στους Αντιπρυτάνεις του 
Οικονομικού Πανεπιστημίου Αθηνών 

Ο ΠΡΥΤΑΝΗΣ ΤΟΥ ΟΙΚΟΝΟΜΙΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Τις διατάξεις του άρθρου 34 παρ. 6 του ν.4115/2013 
(ΦΕΚ 24 τευχ. Α'). 

2. Τις διατάξεις του άρθρου 12 παρ. 2 του Ν. 4076/2012 
(ΦΕΚ 159 τευχ. Α'). 

3. Τις διατάξεις του άρθρου 8 παρ. 17 του ν. 4009/2011 
(ΦΕΚ 195 τευχ. Α'), όπως έχει τροποποιηθεί, συμπληρω¬ 
θεί και ισχύει. 

4. Τη Φ.120.61/82/71122/Β2/29.8.2011 διαπιστωτική πράξη 
της Υπουργού Παιδείας, Δια Βίου Μάθησης και Θρη¬ 
σκευμάτων, περί εκλογής του πρύτανη και των αντι- 
πρυτάνεων του Οικονομικού Πανεπιστημίου Αθηνών, 
με τετραετή θητεία από 1.9.2011 έως 31.8.2015 (ΦΕΚ 291/ 
30.08.2011/ τεύχ. Υπαλλήλων Ειδικών Θέσεων και Οργά¬ 
νων Διοίκησης Φορέων του Δημοσίου και Ευρύτερου 
Δημόσιου Τομέα). 

5. Την απόφαση του Συμβουλίου του Οικονομικού Πα¬ 
νεπιστημίου Αθηνών (Συνεδρίαση 2η, 30.04.2013) σχετι¬ 
κά με την έγκριση της ανάθεσης αρμοδιοτήτων στους 
υπηρετούντες αντιπρυτάνεις, Καθηγητή Εμμανουήλ 
Γιακουμάκη και Καθηγητή Γεώργιο Γιαγλή. 

6. Το γεγονός ότι με την εφαρμογή της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού ή του Προϋπολογισμού του Οι¬ 
κονομικού Πανεπιστημίου Αθηνών Ο.Π.Α., αποφασίζει: 

Αναθέτει στους υπηρετούντες Αντιπρυτάνεις του Οι¬ 
κονομικού Πανεπιστημίου Αθηνών τις ακόλουθες αρ- 
μοδιότητές του: 

I. Στον υπηρετούντο Αντιπρύτανη Ακαδημαϊκών Υπο¬ 
θέσεων και Προσωπικού Καθηγητή Εμμανουήλ Γιακου- 
μάκη του Αθανασίου (Α.Δ.Τ.: ΑΚ 597996) αναθέτει τις 
αρμοδιότητες, που αφορούν στα ακόλουθα θέματα: 

1. Την εποπτεία οργάνωσης και εύρυθμης λειτουργίας 
όλων των διοικητικών υπηρεσιών, των ακαδημαϊκών μο¬ 
νάδων και των γραμματειών των συλλογικών οργάνων 
του Οικονομικού Πανεπιστημίου Αθηνών. 

2. Όλα τα θέματα που αφορούν στην υπηρεσιακή 
κατάσταση όλων των κατηγοριών του προσωπικού του 
Οικονομικού Πανεπιστημίου Αθηνών, μονίμου ή με σύμ¬ 
βαση οποιοσδήποτε μορφής, καθώς και στην ακαδημα¬ 
ϊκή κατάσταση του Διδακτικού και Ερευνητικού Προσω¬ 
πικού, μονίμου ή με σύμβαση οποιοσδήποτε μορφής. 


3. Όλα τα θέματα προπτυχιακών και μεταπτυχιακών 
σπουδών, καθώς και των προγραμμάτων σπουδών δια 
βίου μάθησης. 

4. Όλα τα θέματα εγγραφών και μετεγγραφών φοιτη¬ 
τών, Ελλήνων ή αλλοδαπών και κατατάξεων πτυχιούχων, 

5. Όλα τα θέματα που αφορούν στην οργάνωση, λει¬ 
τουργία και ανάπτυξη της Βιβλιοθήκης, ως αυτοτελούς 
και αποκεντρωμένης υπηρεσίας του Ιδρύματος, καθώς 
και την εποπτεία της σχεδίασης, υλοποίησης και λει¬ 
τουργίας της ιστοσελίδας του Ιδρύματος. 

6. Την εποπτεία της λειτουργίας της Μονάδας Δια¬ 
σφάλισης Ποιότητας του Ιδρύματος (ΜΟΔΙΠ). 

7. Κάθε εν γένει θέματος που άπτεται της ακαδη¬ 
μαϊκής λειτουργίας του Οικονομικού Πανεπιστημίου 
Αθηνών. 

8. Τον ορισμό μελών ΔΕΠ σε επιτροπές του ΔΟΑΤΑΠ, 
των δημοσίων υπηρεσιών, ΝΠΔΔ και Οργανισμών. 

9. Τον σχεδίασμά και την εποπτεία δράσεων του Οι¬ 
κονομικού Πανεπιστημίου Αθηνών, που σχετίζονται με 
τη Δομή Απασχόλησης και Σταδιοδρομίας (ΔΑΣΤΑ). 

10. Όλα τα θέματα που αφορούν στον σχεδίασμά της 
μηχανοργάνωσης όλων των διοικητικών και ακαδημα¬ 
ϊκών μονάδων και υπηρεσιών του Ιδρύματος, πλην της 
μηχανοργάνωσης των οικονομικών υπηρεσιών, καθώς 
και στη σχεδίαση και υλοποίηση υπολογιστικών συστη¬ 
μάτων και δικτύων για την υποστήριξη του πάσης (ρύ¬ 
σεως διοικητικού, εκπαιδευτικού και ερευνητικού έργου 
του Οικονομικού Πανεπιστημίου Αθηνών. 

11. Στον υπηρετούντο Αντιπρύτανη Οικονομικού Προ¬ 
γραμματισμού και Ανάπτυξης του Οικονομικού Πανεπι¬ 
στημίου Αθηνών Καθηγητή Γ εώργιο Γ ιαγλή του Μιχαήλ 
(Α.Δ.Τ.: X 059637), αναθέτει τις αρμοδιότητες, που αφο¬ 
ρούν στα ακόλουθα θέματα: 

1. Όλα τα θέματα που αφορούν στον σχεδίασμά, την 
κατανομή, την έγκριση, την κατάρτιση και την εκτέλεση 
του τακτικού προϋπολογισμού, καθώς και του σχετικού 
απολογισμού. 

2. Όλα τα θέματα που αφορούν στον σχεδίασμά, την 
κατανομή, την έγκριση, την κατάρτιση και την εκτέλεση 
του προϋπολογισμού δημοσίων επενδύσεων, καθώς και 
του σχετικού απολογισμού. 

3. Την υπογραφή προκηρύξεων, διακηρύξεων και συμ¬ 
βάσεων για την εκτέλεση έργων, εργασιών, προμηθειών 
και την παροχή υπηρεσιών προς το Οικονομικό Πανε¬ 
πιστήμιο Αθηνών, εφόσον αυτή δεν έχει μεταβιβασθεί 
σε άλλα όργανα. 

4. Όλα τα θέματα που αφορούν στον προγραμματισμό 
και την υλοποίηση τεχνικών έργων και μελετών. 

5. Την υπογραφή συμβάσεων με μισθωτές και εκμι¬ 
σθωτές του Οικονομικού Πανεπιστημίου Αθηνών. 

6. Την υπογραφή των μισθοδοτικών καταστάσεων των 
πάσης φύσεως αποδοχών του προσωπικού. 

7. Την υπογραφή των χρηματικών ενταλμάτων πληρω¬ 
μής και προπληρωμής και των σχετικών επιταγών, που 
αφορούν στη διαχείριση του Δημόσιου Λογιστικού, μετά 
από απόφαση των κατά νόμο προβλεπόμενων οργάνων 
του Οικονομικού Πανεπιστημίου Αθηνών. 

8. Την προεδρία της Επιτροπής Διαχείρισης του Ειδι¬ 
κού Λογαριασμού Κονδυλίων'Ερευνας του Οικονομικού 
Πανεπιστημίου Αθηνών. 

9. Την εκπροσώπηση του Οικονομικού Πανεπιστημίου 
Αθηνών στη σύναψη συμβάσεων χρηματοδότησης με 

τρίτους για την εκτέλεση έργων και δραστηριοτήτων 
του Ειδικού Λογαριασμού, καθώς επίσης και όλα τα θέ¬ 
ματα που αφορούν στην οργάνωση και λειτουργία της 
γραμματείας του Ειδικού Λογαριασμού του Οικονομικού 
Πανεπιστημίου Αθηνών. 

10. Όλα τα θέματα που αφορούν στην περιουσία του 
Ιδρύματος, καθώς και σε δωρεές και κληροδοτήματα 
προς το Οικονομικό Πανεπιστήμιο Αθηνών. 

11. Όλα τα θέματα που αφορούν στον σχεδίασμά της 
μηχανοργάνωσης όλων των οικονομικών υπηρεσιών 
του Ιδρύματος, καθώς και στη σχεδίαση και υλοποί¬ 
ηση υπολογιστικών συστημάτων και δικτύων για την 
υποστήριξη τους. 


III. Τις αρμοδιότητες που ανατίθενται στους Αντι- 
πρυτάνεις μπορεί σε κάθε περίπτωση, να ασκεί και ο 
Πρύτανης. 

IV. Τον Πρύτανη όταν απουσιάζει, κωλύεται ή ελλείπει 
για οποιονδήποτε λόγο, αναπληρώνει ο Αντιπρύτανης 
Ακαδημαϊκών Υποθέσεων και Προσωπικού, τούτου δε 
απόντος ή κωλυομένου, ο Αντιπρύτανης Οικονομικού 
Προγραμματισμού και Ανάπτυξης. 

Η παρούσα απόφαση ισχύει από 1 Ιανουάριου 2013. 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Απριλίου 2013 
Ο Πρύτανης 

ΚΩΝΣΤΑΝΤΙΝΟΣ ΓΑΤΣΙΟΣ 

